P6_TA(2006)0608
Hagos vertybinių popierių konvencijos pasirašymo padariniai
Europos Parlamento rezoliucija dėl Hagos vertybinių popierių konvencijos pasirašymo padarinių
Europos Parlamentas,
—atsižvelgdamas įHagos konvenciją dėl teisės, taikomos tam tikroms teisėms tarpininko laikomų verty-
binių popierių atžvilgiu (toliau —Hagos vertybinių popierių konvencija) ir jos aiškinamąjį pranešimą,
—atsižvelgdamas įpasiūlymą dėl Tarybos sprendimo (COM(2003)0783) dėl Hagos vertybinių popierių
konvencijos pasirašymo,
—atsižvelgdamas įKomisijos atliktą Hagos vertybinių popierių konvencijos tam tikrų teisinių aspektų
tyrimą,
—atsižvelgdamas į2002 m. birželio 6 d. Tarybos ir Europos Parlamento direktyvą 2002/47/EB dėl susita-
rimų dėl finansinio įkaito (1), ir ypač į jos 9 straipsnį,
—atsižvelgdamas į1998 m. gegužės 19 d. Europos Parlamento ir Tarybos direktyvą 98/26/EB dėl atsiskai-
tymų baigtinumo mokėjimų ir vertybinių popierių atsiskaitymų sistemose (2), ir ypač į jos 9 straipsnio
2 dalį,
—atsižvelgdamas į2001 m. balandžio 4 d. Europos Parlamento ir Tarybos direktyvą 2001/24/EB dėl
kredito įstaigų reorganizavimo ir likvidavimo (3), ir ypač į jos 24 straipsnį ir 31 straipsnio 3 įtrauką,
—atsižvelgdamas į2005 m. kovo 17 d. Europos centrinio banko nuomonę (4) dėl Hagos vertybinių
popierių konvencijos pasirašymo,
—atsižvelgdamas įsavo 2006 m. rugsėjo 7 d. rezoliuciją dėl Europos Parlamento dalyvavimo Hagos konfe-
rencijos veikloje po Bendrijos prisijungimo (5),
—atsižvelgdamas įsavo 2003 m. sausio 15 d. rezoliuciją dėl Komisijos komunikato Tarybai ir Europos
Parlamentui „Kliringas ir atsiskaitymai Europos Sąjungoje. Pagrindiniai politiniai klausimai ir ateities
problemos“ (6),
—atsižvelgdamas įEB sutarties 300 straipsnio 2 dalies pirmą pastraipą ir 3 dalies antrą pastraipą,
—atsižvelgdamas įDarbo tvarkos taisyklių 108 straipsnio 5 dalį,
A. kadangi Hagos vertybinių popierių konvencija nėra suderinta su Direktyvomis 2002/47/EB, 98/26/EB ir
2001/24/EB,
B. kadangi Komisija numato peržiūrėti šias tris direktyvas, kurios buvo priimtos bendro sprendimo proce-
dūros metu kartu su Europos Parlamentu,
C. kadangi šiose direktyvose buvo iškeltas atitinkamo tarpininko buvimo vietos (angl. Place of the Relevant
Intermediary Approach (PRIMA)) principas, siekiant teisiškai užtikrinti mokėjimus ir veiksmingai kontro-
liuoti finansinius tarpininkus,
D. kadangi nesant suderinimo nuosavybės materialini ųteisių, balsavimo teisės ir centrinių depozitoriumų
teisių irįsipareigojimų sąskaitų turėtojų atžvilgiu srityse, ir ypač neskiriant nuosav ųir klientų turimų lėšų,
prieš panaikinant PRIMA principą būtina iš esmės konsultuotis su Europos Parlamentu, visiems atitinka-
miems komitetams iš anksto atlikus išsamų tyrimą,2006 12 23 C 317 E/904 Europos Sąjungos oficialusis leidinys
2006 m. gruodžio 14 d., ketvirtadienisLT
(1) OL L 168, 2002 6 27, p. 43.
(2) OL L 166, 1998 6 11, p. 45.
(3) OL L 125, 2001 5 5, p. 15.
(4) OL C 81, 2005 4 2, p. 10.
(5) Priimti tekstai, P6_TA(2006)0353.
(6) OL C 38 E, 2004 2 12, p. 265.
E. kadangi Europos Parlamentas turi pritarimo teisę Hagos vertybinių popierių konvencijos ratifikavimo
klausimu,
1. dar kartą pakartoja, kad Hagos tarptautinės privatinės teisės konferencijoje vykstančiose derybose būtina
užtikrinti demokratinę kontrolę;
2. primygtinai pabrėžia, kad prieš ratifikuojant būtina konsultuotis su Europos Parlamentu, ypač dėl
derybų mandato suteikimo projektų ir atskyrimo nuostatų būtinumo;
3. primena, kad nustatant bendrą požiūrį dėl kliringo ir atsiskaitymų vykdymo Parlamentas palaiko PRIMA
principą, padedantį veiksmingai kovoti su pinigų plovimu ir gerbti akcininkų balsavimo ketinimus;
4. mano, kad tarptautiniu mastu būtina ex ante užtikrinti teisinį tikrumą teisės aktų, susijusių su tarpininkų
valdomose sąskaitose esančių vertybinių popierių laikymu, įforminimu bei perleidimu, ir šiųvertybinių
popierių pagrindu teikiamų garantijų atžvilgiu, ir sumažinti sisteminę riziką, kuri šiose srityse galėtų kilti dėl
teisinio tikrumo trūkumo;
5. pažymi, kad yra labai susirūpinęs dėl Europos centrinio banko ne kartą išreikštų abejonių sisteminės
rizikos ir grėsmės, jog sparčiai padaugės su garantijų vykdymu susijusių teisinių ginčų, kuriuose teismai turės
taikyti užsienio valstybės teisę, ypač kad galėtų apibrėžti garantijos pirmumo teisę, atžvilgiu;
6. mano, kad, siekiant užtikrinti atsiskaitymų sistemos operacijų išbaigtumą, saugumą bei skaidrumą, viena
teisinė sistema turėtų apibrėžti visų vienos atsiskaitymų sistemos dalyvių sąskaitose esančių vertybinių
popierių turtinius aspektus, o taip pat atsiskaitymų sistemos ir kiekvieno dalyvio santykių sutartinius
aspektus;
7. mano kad prieš palengvinant operacijų , vykdomų tarp Europos Sąjungos ir kitų pasaulio šalių, sąlygas
būtina užtikrinti Europos viduje atliekamų operacijų saugumą;
8. apgailestauja, kad realybės testo (Hagos vertybinių popierių konvencijos 4 straipsnio 1 dalis) ir materia-
liųjų policijos teisės aktų išimčių (Hagos vertybinių popierių konvencijos 11 straipsnio 3 dalis) nepakanka, o
dėl to būtų skatinama pasirinkti mažiau ribojančius teisės aktus ir taip iškraipyti vidaus rinkos finansines
paslaugas;
9. ragina Komisiją pateikti jam išsamų prisijungimo prie Hagos vertybinių popierių konvencijos padarinių
Europos Sąjungos teisei ir ekonomikai tyrimą; reikalauja šiame tyrime ypač atkreipti dėmesį į prisijungimo
prie nurodytos konvencijos fiskalinius padarinius, poveikį subjektų (centrinių depozitoriumų, bankų, indėli-
ninkų) tarpusavio rizikos perdavimui, atsiradusiam panaikinus PRIMA principą, poveikį vertybinių popierių
suteikiamų balsavimo teisių įgyvendinimui, poveikį galutinio vertybinio popieriaus savininko atlyginimui,
kovą su piktnaudžiavimu rinkoje, kovą su pinigų plovimu ir terorizmo finansavimu, atsiskaitymo sistemos
veiksmingumą ir kredito įstaigų nemokumo rizikos nustatymą;
10. reikalauja, kad šįpoveikio tyrimą prieš Bendrijos vardu pasirašant Hagos vertybinių popierių konven-
cijąirįsipareigojant pagal ją patvirtintų Komisijos narių kolegija;
11. paveda Pirmininkui perduoti šiąrezoliuciją Tarybai ir Komisijai.2006 12 23 C 317 E/905 Europos Sąjungos oficialusis leidinys
2006 m. gruodžio 14 d., ketvirtadienisLT